钦定古今图书集成/理学汇编/学行典/第216卷 > 周叔材
## 钦定古今图书集成/理学汇编/学行典/第216卷 > 周叔材

按《宁州志》：周叔材，高市丁田人。生即失母，嫡母古氏
乳之。父仲举蚤世，材事古孝养备至，出必选甘毳携
归。揖母毕，命妻陈酒馔于前，递劝极欢而罢。母老不
能起居，夫妇扶携向暖进食，妻伴母寝，供溺器者二
十年。母九十五岁卒，材哀毁成疾。或劝就医，曰：“母恩
罔极，吾幸有子，从先母地下足矣。”竟不药而终。乡评
云：“真孝子也。”